jkorsvik/nowiki_second_scrape_merged huggingface dataset:
Rick Goodman

Rick Goodman er en amerikansk videospillutvikler. Han var også grunnleggeren og eieren av Stainless Steel Studios som ble grunnlagt i 1998.I 1995 var han med og grunnla Ensemble Studios sammen med broren sin Tony Goodman, Bruce Shelley, og Brian Sullivan. Det første spillet de lagde var Age of Empires, med Rick Goodman som ledende designer. Etter at spillet ble lansert på markedet ble Goodman en av de meste kjente spill-utviklerne i hele verden.
Etter suksessen med Age of Empires sluttet han i Ensemble Studios, for å grunnlegge sitt eget spill-studio sammen med Dara-Lynn Pelechatz. Det første spillet de produserte var Empire Earth som kom ut i 2001.I 2003 ga de ut spillet Empires: Dawn of the Modern World som tok for seg hele historien fra 950 til 1950. I november 2004 kom det ut enda et spill som de kalte Immortal Cities: Children of the Nile. Det spillet de lagde ble kalt Rise and Fall: Civilizations at War, og kom ut 12. juli 2006.


== Referanser ==
Fylkesvei 25 (Finnmark)

Fylkesvei 25 (Fv25) i Finnmark gikk mellom Storekorsnes hurtigbåtkai og Storekorsnes i Alta kommune. Veien var 475 meter lang.
2019 ble veien del av fylkesvei 8830.


== Kommuner og knutepunkter ==

 AltaKorsnesveien 


== Referanser ==


== Eksterne lenker ==
Vegvesenets vegkart
Igor (film)

Igor er en amerikansk dataanimert filmkomedie fra 2008. Filmen hadde premiere i USA 19. september 2008.


== Handling ==
Kongeriket Malaria var en gang et fredelig land for bønder, inntil området ble ødelagt av en mystisk storm som aldri tok slutt og ødela alle plantasjene. Dermed ble alle innbyggerne drevet inn i fattigdom. Som svar på denne ulykken setter kong Malbert (spilt av Jay Leno) i gang en plan for å redde landet, ved å la kongedømmets beste og mest ondskapsfulle forskere lage forskjellige dommedagsenheter og utpresse resten av verden til å betale dem - ved å true med å slippe løs disse enhetene på resten av verden. Som et resultat ble kongedømmet et mørkt land, hvor ondskapen regjerer.
Det avholdes også en årlig «Evil Science Fair» som finner sted på en arena kjent som Kiliseum. Samtidig som onde forskere blir behandlet som kjendiser, blir vanlige borgere med pukkelrygger behandlet som annenrangs borgere, vanligvis referert til med det nedsettende navnet «Igor» og blir ofte ansatt som ydmyke undersåtter for disse forskerne. En slik Igor (spilt av John Cusack) er imidlertid en talentfull oppfinner, som ønsker å bli en ondskapsfull vitenskapsmann selv. Blant hans oppfinnelser er vennene hans Scamper (spilt av Steve Buscemi) en re-animert, udødelig kanin, og Brain (spilt av Sean Hayes) en robot med en menneskelig hjerne. Dessverre må han holde dette talentet hemmelig, av frykt for å bli sendt til Igor-gjenvinningsanlegget - spesielt fra sin herre - den inkompetente doktor Glickenstein.
I mellomtiden blir en annen ond vitenskapsmann ved navn Dr. Schadenfreude (spilt av Eddie Izzard) umåtelig populær, etter å ha vunnet flere Evil Science Fairs på rad. Men egentlig jukser han ved hjelp av sin form-skiftende kjæreste, Jaclyn (spilt av Jennifer Coolidge) og ønsker å styrte kong Malbert, og kontrollere Malaria som landets nye konge. En dag får Glickenstein besøk av kjæresten Heidi (som egentlig var Jaclyn i forkledning, som forsøker å stjele planene hans til neste Evil Science Fair) men Glickensteins siste oppfinnelse mislykkes og eksploderer, og tar Glickenstein med seg.
I samme øyeblikk kommer kong Malbert for å kreve at Glickenstein bygger en oppfinnelse som kan beseire Schadenfreude, som Malbert frykter vil erstatte ham som konge på grunn av hans store popularitet. Ute av stand til å fortelle sannheten om Glickensteins død, påstår Igor frimodig at Glickenstein kan skape liv. Senere sniker Schadenfreude seg inn i Glickensteins slott for å stjele oppfinnelsen hans, men han oppdager at Glickenstein er død. I tillegg ser han at Igor har skapt et levende monster, som han tror kan være hans nøkkel til å overta tronen.


== Medvirkende ==
Stemmeskuespillere


== Eksterne lenker ==
Offisielt nettsted  hos MGM
(en) Igor på Internet Movie Database 
(fr) Igor på Allociné 
(nl) Igor på MovieMeter 
(en) Igor på AllMovie 
(en) Igor på Turner Classic Movies 
(en) Igor på Rotten Tomatoes 
(en) Igor på Metacritic 
(en) Igor på Box Office Mojo
Igor

For filmen ved samme navn, se Igor (film).Igor (rus. Игорь, ukr. Ігор) er et mannsnavn med flere mulige opprinnelser. Det kan være: 

dannet av det nordiske navnet Ingvar eller Yngvar, som ble brakt til det gamle Russland av svenske vikinger. Ingvar har opprinnelse i norrøne ingwia, «dedikert til guden Ing», og harjaR, «kriger, hær».
en russisk form av det nordiske navnet Ivar, som har opprinnelse i de norrøne ordene ýr, «barlind», og harjaR, «kriger», barlind var brukt til pilbue, og betydningen blir da 'kriger med pilbue'.
navnet kan også ha kommet sørfra fra Georg  ’bonde’ og fra Gregor  ’våken’Igor (Ruriks sønn) beseiret Kiev.


== Utbredelse ==
Igor er et vanlig navn i mange land med slavisk eller portugisisk språk.
Tabellen nedenfor gir en detaljert oversikt over populariteten til mannsnavnet Igor og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Igor Stravinskij (1882–1971), russisk komponist
Igor Ivanov (f. 1945), russisk politiker og utenriksminister i Russland 1998–2004
Igor Akinfejev (f. 1986), russisk fotballkeeper
Igor Jijikine, russisk skuespiller


== Annen bruk av navnet ==
Igor Kill alias Thorleif Larsen, musiker og gitarprodusent


== Referanser ==


== Eksterne lenker ==

(en) Behind the Name: Igor
(en) Think Baby Names: Igor
Barbromesse

Barbromesse eller Barbrodøgnet (lat. festum Barbare virginis) er en merkedag på primstaven for den 4. desember. Den kan ha et kors (gjerne med to ringer), lenker, ringer, sol, tårn, slede, sverd, rokk eller en B som tegn.


== Barbro eller Barbara ==
Dagen er til minne om sankta Barbara fra Nikomedia, som skal ha dødd tidlig på 300-tallet. Sagnet sier at hun ble innestengt i et tårn eller en hule av den hedenske faren sin, som meldte henne til de romerske styresmaktene da han fant ut at hun var blitt kristen. Hun ble torturert og til slutt halshogd av faren, som straks ble truffet av lynet og brent til aske. Sankt Barbara ble tatt ut av den katolske helgenkalenderen i 1989, da det ikke var funnet bevis for at hun faktisk hadde levd.


== Markering og tro knyttet til dagen ==
Ettersom Barbara er knyttet til smell gjennom lynet er hun kjent som helgen for skyttere og fyrverkerimakere. Dagen hennes blir dermed markert av mange artilleriregimenter, blant annet i Norge.
Denne dagen skulle man tradisjonelt begynne å spinne til jule- og vinterklær.
Man sa gjerne at sola forsvant denne dagen og kom tilbake på Luciadagen den 13. desember.


== Eksterne lenker ==
Barbromesse ved Vi Vest.no
Barbromesse i Caplex
Barbromesse ved koordinatoren.com
Barbromesse ved Lokalhistoriewiki, henta frå Norsk historisk leksikon (2004)
Dagen i dag om den heilage Barbara
Lille Kirkeholmen

Lille Kirkeholmen er en liten øy i Kragerøskjærgården. Den ligger ved siden av øya Tåtøy og Kirkeholmen, som ikke må forveksles med Lille Kirkeholmen.Kirkeholmen ble brukt som en fabrikkøy fram til midten av 1900- tallet. Fabrikken ble lagt ned og i 1997 ble det påbegynt et hytteprojekt som skulle bli til 60 hytter.


== Referanser ==
Tidsavvik

Et tidsavvik er definert ved internasjonal konvensjon som et antall timer og minutter fra universell tid UTC. Mange tidssoner bruker to tidsavvik, et for standardtid og et for sommertid.


== Se også ==
Tidssone
Conny Andersson

Conny Andersson (født 28. desember 1939, Alingsås, Sverige) er en svensk tidligere racerfører. Han deltok i Formel 1 i 1976 og 1977. Han debuterte i Nederlands Grand Prix 1976 for Surtees, men måtte bryte etter motorproblemer på den tiende runden. I 1977 var han påmeldt i fire løp for BRM, men klarte ikke å kvalifisere seg for selve løpet i noen av dem.I sine yngre år var Andersson en dyktig motocross-fører. Fra 1970 til 1976 deltok han i Formel 3 som privatist i nesten ti år, med betydelig suksess. I 1975 konkurrerte han i det europeiske Formel 3-mesterskapet, hvor han vant i Monaco. Sesongen etter vant han ytterligere fire løp.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Referanser ==


== Se også ==
Liste over Formel 1-førere
Marco Apicella

Marco Apicella (født 7. oktober, 1965, Bologna, Italia) er en italiensk racerfører. I 1993-sesongen kjørte han et Formel 1-løp for Jordan-teamet, da han deltok i Italias Grand Prix, men måtte bryte etter en kollisjon i starten av løpet.Han hadde gode resultater i andre Formel-serier, som det japanske Formel 3000-mesterskapet som han vant sammenlagt i 1994. Fra 2000 til 2009 kjørte han i det japanske standardbil-mesterskapet Super GT, og deltok fire ganger i 24-timersløpet på Le Mans.


== Resultater ==


=== Fullstendige Formel 1-resultater ===
(Forklaring)


=== Fullstendige resultater fra 24-timersløpet på Le Mans ===


== Se også ==
Liste over Formel 1-førere


== Referanser ==
Europavei 583

Europavei 583 går mellom Săbăoani i Romania og Zjytomyr i Ukraina. Veiens lengde er rundt 540 km.


== Knutepunkter ==


== Eksterne lenker ==
European Agreement on Main International Traffic Arteries (AGR) 14 mars 2008 (PDF, offisiell E-veiliste begynner på s. 14)
UNECEs oversiktskart over alle europaveiene
Verdensrankingen i snooker 1984/1985

Verdensrankingen i snooker 1984/1985 er verdensrangeringen av de 32 beste snookerspillerne i verden for sesongen 1984/1985. 


== Rankingen ==
Norman Lockyer

Joseph Norman Lockyer (født 17. mai 1836 i Rugby i Warwickshire, død 16. august 1920 i Salcombe Regisi Devon) startet sin karriere som embedsmann i det britiske forsvardepartementet, med astronomi kun som hobby. Hans iver og engasjement for vitenskapen gjorde ham etter hvert til professor ved Royal College of Science, og direktør for solobservatoriet samme sted.
Han var grunnleggende redaktør av vitenskapstidskriftet Nature, og forble det i nesten et halvt århundre til rett før hans egen død. Lockyer regnes sammen med Pierre Janssen som oppdageren av helium, hadde en ledende rolle i forsøk på å reorganisere den britiske vitenskapen, skrev en rekke populærvitenskapelige bøker, og regnes som en av grunnleggerne av astroarkeologi. For dette arbeidet ble han slått til ridder i 1897.


== Bibliografi (utvalg) ==
(1889): Elementary Lessons in Astronomy. Macmillan and co. (1868–94)
(1874): Contributions Contributions to Solar Physics. Macmillan and co. (1873)
(1873): The Spectroscope and Its Applications. Macmillan and Co. (1873)
(1878): Studies in spectrum analysis. C. K. Paul. (1878)
(1887): The Movements of the Earth. Macmillan and co. (1887)
(1887): The Chemistry of the Sun. Macmillan and co. (1887)
(1890): The Meteoritic Hypothesis. Macmillan. (1890)
(1894): The Dawn of Astronomy. Cassell. (1894)
(1897): The Sun's Place in Nature. The Macmillan company. (1897)
(1900): Inorganic Evolution as Studied by Spectrum Analysis. Macmillan and co., limited. (1900)
(1903): On the Influence of Brain Power on History. Macmillan and Co., Limited. (1903)
(1906): Stonehenge and Other British Stone Monuments Astronomically Considered (andre utgave 1909)
(1906): Education and National Progress. Macmillan and co. (1907)
(1909): Surveying for Archaeologists. Macmillan and co., limited. (1909)
(1910): Tennyson, as a Student and Poet of Nature. Macmillan. (1910)


== Referanser ==


== Litteratur ==
Meadows, A. J. (1972): Science and Controversy. Cambridge, Massachusetts: MIT Press. ISBN 0-230-22020-7
Wilkins, G. A. (1994): «Sir Norman Lockyer's Contributions to Science» i: Quarterly Journal of the Royal Astronomical Society 35: 51–57. Bibcode:1994QJRAS..35...51W.


== Eksterne lenker ==
Norman Lockyer Observatory & James Lockyer Planetarium
Archives of the Norman Lockyer Observatory (University of Exeter)
Norman Lockyer Observatory radio station in Sidmouth
Sussex (hønserase)

Sussex er en tung hønserase som stammer fra grevskapet Sussex i England.
Sussex har også fått navnet fra grevskapet. Den er framavlet som kjøtt- og verperase, og i dag er det en kombinasjonsrase som ofte blir brukt som utstillingsrase. Den ligner litt på dorking, og det eneste som skiller dem er fargen. Rasen har kjøtt med hvitt og finfibret kjøtt. Hønene begynner å verpe når de er rundt 5–6 måneder gamle. De er svært gode eggleggere, også om vinteren. Hønene er også rugevillige og flinke til å ta av seg kyllingene sine. De kan også være fostermødre for and- og gåsunger. Kyllingene vokser fort og blir raskt befjæret. Rasen er hardfør og har rolig temperament. Dvergvarianten stammer fra Tyskland og England. Eggene er gulbrune til gulaktige, og veier 55 gram (35 gram for dverg). Hanen veier 3–4 kg, og hønen veier 2,5 – 3 kg. For dverg veier hanen 1 kg, og hønen 800 gram.


== Farger ==
Lys/columbia
Blå/columbia
Gul/columbia
Rød/columbia
Brun
Trefarget
Sølvgrå


== Eksterne lenker ==
(en) Kategori:Sussex (chicken) – bilder, video eller lyd på Wikimedia Commons
Fylkesvei 8058

Fylkesvei 8058 går mellom Masterelv og Kokelv i Hammerfest kommune. Veien er 3,8 km lang.
Frem til 2019 hadde veien betegnelsen fylkesvei 182 (Finnmark).


== Kommuner og knutepunkter ==

 HammerfestMasterelvveien 

Endepunkt Masterelva kaiKokelvveien 

 Kokelv sjøsamiske museumRusselva 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv8058
(no) Statens vegvesen – trafikkmeldinger
Sandringhamtid

Sandringhamtid er navnet som er gitt de idiosynkratiske endringene som Kong Edvard VII foretok med innstillingen av klokkene ved det kongelige godset Sandringham. Det var ikke, som ryktet vil ha det til, igangsatt for å hjelpe Dronning Alexandra, som alltid var for sen, men for å få mer tid til jakt om vinteren. Den var i bruk i perioden 1901 til 1936.
Kongen ga ordre om at alle klokkene på godset skulle stilles til en halv time før Greenwich middeltid. I senere år ble praksisen også fulgt ved slottene Windsor og Balmoral. Skikken med Sandringhamtid fortsatte etter Edwards død, og vedvarte gjennom hele regjeringstiden til hans sønn George V. Imidlertid, på grunn forvirringen som denne tidsforskjellen forårsaket og som ble forsterket i Georges siste timer, ble tradisjonen avskaffet av Edward VIII i hans korte tid på tronen.
I dag ville Sandringhamtid tilsvare UTC+0:30.


== Referanser ==
Pen-ek Ratanaruang

Denne artikkelen handler om en person fra Thailand; thailandsk navneskikk er slik at en person refereres til med fornavnet sitt (Pen-ek) og ikke slektsnavnet sitt (Ratanaruang).Pen-ek Ratanaruang (th. เป็นเอก รัตนเรือง (pen.e:k rat.ta.na.rɯa̯ŋ), født 8. mars 1962) er en thailandsk regissør og manusforfatter. Han er gjerne best kjent for sin arthouse film Last Life in the Universe (2003), og anses for å være en av hovedaktørene innenfor Thailands «new wave» filmer, sammen med Wisit Sasanatieng og Apichatpong Weerasethakul. 
Fra 1977 til 1985, studerte han ved Pratt Institute i New York, i 1993 begynte han å arbeide ved Film Factory i Bangkok, hvor han laget flere prisbelønte TV-reklamer. I 1997 debuterte han med krim-komedien «Fun Bar Karaoke», hans neste film «Ruang Talok 69» (6ixtynin9) var òg en krim-komedie. I 2001 kom han med filmen Monrak Transistor, som ble nominert for en Oscar i kategorien beste fremmedspråklige film. Den fjerde filmen hans, Last Life in the Universe, ble også nominert for en Oscar, og hovedrolleinnehaver Asano Tadanobu vant prisen for beste skuespiller ved Filmfestivalen i Venezia. Asano spilte også hovedrollen i Pen-eks femte film Invisible Waves. Pen-eks nyeste film er Ploy fra 2007. 


== Referanser ==


== Eksterne lenker ==
(en) Pen-ek Ratanaruang – kategori av bilder, video eller lyd på Commons 
(en) Pen-ek Ratanaruang på Internet Movie Database 
(sv) Pen-ek Ratanaruang i Svensk Filmdatabas 
(da) Pen-ek Ratanaruang på Filmdatabasen 
(fr) Pen-ek Ratanaruang på Allociné 
(en) Pen-ek Ratanaruang på AllMovie 
(en) Pen-ek Ratanaruang hos Rotten Tomatoes 
(en) Pen-ek Ratanaruang hos The Movie Database
Fylkesvei 158 (Finnmark)

Fylkesvei 158 (Fv158) i Finnmark gikk mellom Gunnarnes og Havøysund i Måsøy kommune. Veien går med ferge fra Havøysund til Gunnarnes på Rolvsøya, med to korte strekninger på land. Veiens lengde på land var 993 meter.
2019 ble veien del av fylkesvei 8040.


== Kommuner og knutepunkter ==

 Måsøy
Fv151Fylkesvei 151 fra Gunnarnes til Kalveland, og til Tufjord 


== Referanser ==


== Eksterne lenker ==
Vegvesenets vegkart
Snelandia - Finnmark fylkeskommune, Samferdselsavdelinga
George Kingston

George Kingston (født 20. august 1939 i Biggar, Saskatchewan) er en canadisk ishockeytrener. Han er mest kjent for og trenet ishockeylaget ved University of Calgary, de norske og canadiske ishockeylandslagene, i tillegg til å ha vært San Jose Sharks første trener.


== Karriere ==
Kingston startet sin trenerkarriere hos University of Calgary i 1968 der han trente laget i tre perioder på til sammen 16 år (68-76.78-83.84-88), der han hadde en kamprekke på 245 seiere og 128 tap, og ledet Calgary til to Alberta Colleges Athletic Conference championships. Han fikk i 1980 jobben som assistenttrener for Calgary Flames der han var i to sesonger. Han var også assistent for Minnesota North Stars i 88-89 sesongen. I 1989 ble Kingston ansatt som ny landslagstrener for det Norske ishockeylandslaget. Etter to mindre suksessfulle år i Norge, ble Kingston ansatt som ny trener i den nystartede NHL-klubben San Jose Sharks. Sharks under Kingston ledelse fikk kun 28 seiere på 164 matcher, noe som gjorde at han fikk sparken etter 1992-93 sesongen. Etter dette ble Kingston ansatt som ny landslagstrener for det Canadiske ishockeylandslaget, som han i 1994 ledet til gull i Ice Hockey World Championship.
Etter suksessen i turneringen signerte Kingston trenerkontrakt med det tyske ishockeylandslaget, der han var trener i 4 år fram til 1998. I 1999 signerte Kingston nok en gang klar for en nystartet NHL-klubb, denne gang som assistent for Atlanta Thrashers. Etter bare 2 år i Atlanta dro han til Florida Panthers, der han fram til 2001 var assistenttrener.
I 2007 fungerte Kingston i en kort periode som trener i Stavanger Oilers.
Kingston bor i 2008 i Norge, hvor han jobber som assistenttrener for det norske ishockeylandslaget og som hovedtrener for Norges kvinnelandslag, i tillegg til at han fungerer som rådgiver for olympiatoppen.


== Referanser ==


== Eksterne lenker ==
(de) George Kingston – Munzinger Sportsarchiv 
(en) George Kingston – Hockeydb.com 
(en) George Kingston – Eliteprospects.com 
(en) George Kingston – Eliteprospects.com (personale)
Fylkesvei 155 (Finnmark)

Fylkesvei 155 (Fv155) i Finnmark går mellom Havøysund og Hallvika i Måsøy kommune. Veien er 880 meter lang.
2019 ble veien del av fylkesvei 889.


== Kommuner og knutepunkter ==

 Måsøy
889Fylkesvei 889 Havøysund
Endepunkt Hallvika


== Referanser ==


== Eksterne lenker ==
Vegvesenets vegkart
Monica Lillehagen

Gerd Monica Lillehagen (født 6. januar 1969) er norsk skytter fra Galterud i Sør-Odal kommune. Lillehagen skyter for Aasa miniatyrskytterlag. Hun har ryggmargsbrokk og er avhengig av rullestol.
Lillehagen deltok som eneste skytter fra Norge til paralympiske leker i Beijing 2008. Hun deltok i 10 meter Rifle, liggende og stående og endte på 5.-plass.
Hun startet med skyting i 1996. Innehar 15 NM-titler og 3.-plass i EM i 2007, og har deltatt i VM og i Nordisk flere ganger. Hun har den norske rekorden i stående på 386 poeng (mai 2008).
Hennes trener er Magnar Ivar Mellem fra Flisa i Åsnes kommune.
Bossmo & Ytteren Idrettslag

Bossmo & Ytteren Idrettslag (stiftet 9. februar 1908 som Aannerlaget Fram) er et idrettslag fra Mo i Rana i Nordland. Klubben er mest sannsynlig den største klubben i byen, og en av de største i Nord-Norge. Klubben disponerer anleggene Ytteren idrettspark med kunstgressbane og et klubbhus og attraktive Skillevollen idrettspark.


== Historikk ==
Selv om det skal ha vært arrangert langrenn og hopprenn i regi av Baasmo Skiklub allerede i 1899, ble klubben først offisielt stiftet 9. februar 1908 som Aannerlaget Fram. Da det 22. januar 1916 ble vedtatt å legge ned skiklubben, byttet det i stedet navn til Bossmo Idrætslag, og ble gjort om til et fleridrettslag. Her ble skiklubben forent med Bossmo Fotboldklub (stiftet 8. mai 1912) og Bossmo Turnforening (stiftet i 1907), samt en ny friidrettsavdeling.14. desember 1924, ble Skilaget FRAM stiftet, mens Bossmo & Ytteren Allianseidrettslag (B&Y AIL) ble stiftet 14. april 1935. I et par år hadde man også tre forskjellige idrettslag, før B&Y AIL slo seg sammen med Sportsklubben FRAM i oktober 1937. Etter den andre verdenskrig i 1945 ble alle idrettslagene i området slått sammen og dannet Bossmo & Ytteren Idrettslag. Bossmo & Ytteren IL har  også ishockey på program.


=== Anlegg ===
Hoppbakkene «Temmerhågen»" på Ytteren og «Finnkollen» på Båsmoen sto ferdig i henholdsvis 1911 og 1914.


== Referanser ==


== Eksterne lenker ==
Offisielt nettsted
Per Anger-prisen

Per Anger-prisen er en svensk menneskerettighetspris som ble opprettet i 2004 til minne om diplomaten Per Anger, som døde i 2002. Prisen administreres på vegne av den svenske regjering av Forum for Levende Historie i Stockholm og deles ut til en person eller organisasjon som har gjort en stor innsats for å fremme menneskerettigheter og demokrati. 
Prisen er et kunstverk i sølv formet som to hender som holder rundt og beskytter en sfærisk form. Vekten av sølvet i kunstverket er som vekten av et hjerte. Kunstverket er formet av arkitektene og formgiveren Andreas Ferm og Jani Kristoffersen.


== Prisvinnere ==
2004 Erkebiskop Gennaro Verolino, som reddet jøder under den tyske okkupasjonen av Ungarn i 1944.
2005 Arsen Sakalov for sitt arbeid med å dokumentere og rapportere overgrep i Tsjetsjenia.
2006 Aljaksandr Bjaljatski for sitt engasjement for menneskerettigheter i Hviterussland.
2007 Organización Femenina Popular fra Colombia for i et truende miljø uredd å trosse våpenmakt og styrke de røster som står i fare for å forstumme.
2008 Biskop Sebastian Bakare, Zimbabwe for i en presset politisk stilling med mot og personlige oppofrelser ha gitt stemme til kampen mot undertrykkelse og for ytrings- og meningsfrihet.
2009 Brahim Dahane, borgerrettighetsaktivist fra Vest-Sahara
2010 Jelena Urlajeva, borgerrettighetsaktivist i Usbekistan
2011 Narges Mohammadi, menneskerettsaktivist i Iran
2012 Sapiyat Magomedova, menneskerettsadvokat i Dagestan
2013 Justine Ijeomah, menneskerettsaktivist i Nigeria
2014 Rita Mahato, menneskerettsaktivist fra Nepal, for innsats for voldsutsatte kvinner
2015 Islena Rey Rodriguez, menneskerettsaktivist i Colombia
2016 Abdullah al-Khateeb, menneskerettsaktivist i Syrien
2017 Gégé Katana Bukuru, menneskerettsaktivist i Demokratiska Republiken Kongo
2018 Teodora del Carmen Vásquez, kvinnorettsaktivist i El Salvador
2019 Najwa Alimi, journalist i Afghanistan (född 1993 eller 1994)
2020 Intisar Al-Amyal, kvinnorettsaktivist i Irak
2021 S'bu Zikode (Sibusiso Innocent Zikode). sydafrikansk menneskerettsaktivist
2022 Anabela Lemos, klimataktivist fra Cabo Delgado i Moçambique


== Referanser ==


== Eksterne lenker ==
(sv) Offisielt nettsted
Fylkesvei 8082

Fylkesvei 8082 går mellom Geresgohppi og Leirpollskogen (Austertana) i Tana kommune.
Frem til 2019 hadde veien betegnelsen fylkesvei 282 (Finnmark).


== Kommuner og knutepunkter ==

 TanaKvartsittveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv8082
(no) Statens vegvesen – trafikkmeldinger